** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 225**

(protokols Nr. 9, 63. p.)

**Par 2025. gada prioritārā investīciju projekta “Bruģakmens seguma nomaiņa Saieta laukumā, Madonā, Madonas novadā” īstenošanu**

Madonas novada pašvaldības investīciju projekts “Bruģakmens seguma nomaiņa Saieta laukumā, Madonā, Madonas novadā” iekļauts Madonas novada ilgtspējīgas attīstības stratēģijā 2022.-2047. gadam un Madonas novada attīstības programmas 2022.-2028. gadam investīciju plānā 2023.-2027. gadam.

Projekta ietvaros ir veikta iepirkuma procedūra “Bruģakmens seguma nomaiņa Saieta laukumā, Madonā, Madonas novadā”, kuras rezultātā kopējā līgumcena sastāda EUR 386 485,14 (trīs simti astoņdesmit seši tūkstoši četri simti astoņdesmit pieci euro, 14 centi) kopā ar pievienotās vērtības nodokli.

Būvdarbu līguma ietvaros paredzēts atjaunot bruģakmens segumu Saieta laukumā, Madonā, Madonas novadā, demontēt fiziski un morāli novecojošo un nefunkcionējošo ekrānu un pulksteni un pie domes ēkas izbūvēt pandusu, tādejādi nodrošinot vides pieejamību.

Lai īstenotu prioritāro investīciju projektu “Bruģakmens seguma nomaiņa Saieta laukumā, Madonā, Madonas novadā” būvdarbu veikšanai nepieciešams finansējums EUR 386 485,14 (trīs simti astoņdesmit seši tūkstoši četri simti astoņdesmit pieci euro, 14 centi) apmērā, t.sk. aizņēmums Valsts kasē EUR 347 836,63 (trīs simti četrdesmit septiņi tūkstoši astoņi simti trīsdesmit seši euro, 63 centi), un pašvaldības līdzfinansējums EUR 38 648,51 (trīsdesmit astoņi tūkstoši seši simti četrdesmit astoņi euro, 51 cents).

Noklausījusies sniegto informāciju, ņemot vērā 17.09.2025. Attīstības komitejas un 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Apstiprināt būvdarbu līguma “Bruģakmens seguma nomaiņa Saieta laukumā, Madonā, Madonas novadā” slēgšanu par kopējo summu EUR 386 485,14 (trīs simti astoņdesmit seši tūkstoši četri simti astoņdesmit pieci euro, 14 centi) kopā ar pievienotās vērtības nodokli.
2. 2025. gada prioritārā investīciju projekta “Bruģakmens seguma nomaiņa Saieta laukumā, Madonā, Madonas novadā” īstenošanai, kas atbilst Madonas novada ilgtspējīgas attīstības stratēģijai 2022.-2047. gadam un Madonas novada attīstības programmai 2022.-2028. gadam un nodrošina lietderīgu investīciju īstenošanu pašvaldības autonomās funkcijas *“gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu”* izpildei:
   1. Ņemt ilgtermiņa aizņēmumu EUR 347 836,63 (trīs simti četrdesmit septiņi tūkstoši astoņi simti trīsdesmit seši euro, 63 centi) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu 3 gadi. Aizņēmuma atmaksu garantēt ar pašvaldības budžetu. Aizņēmumu izņemt 2025. un 2026.gadā.
   2. Piešķirt investīciju projekta “Bruģakmens seguma nomaiņa Saieta laukumā, Madonā, Madonas novadā” īstenošanai Madonas novada pašvaldības līdzfinansējumu EUR 38 648,51 (trīsdesmit astoņi tūkstoši seši simti četrdesmit astoņi euro, 51 cents), kas ņemts no Projektu ieviešanas nodaļas kredītu līdzfinansējumu budžeta pozīcijas.

Domes priekšsēdētājs A. Lungevičs

*Galeja 29360277*